google/wiki40b huggingface dataset:
विश्व बाँध आयोग

विश्व बाँध आयोग (अंग्रेज़ी: World Commission on Dams) अप्रैल 1997 से 2001 के दौरान स्थापित हुआ था। इसका उद्देश्य बड़े बांधों के पर्यावरण तथा सामाजिक और आर्थिक प्रभाव की जाँच करना था। इस आयोग में नागरिक समाज, शिक्षा जगत के सदस्य, निजी क्षेत्र, पेशेवर संघ और एक सरकारी प्रतिनिधि शामिल थे, जो बड़े बाँधों के प्रभाव की समीक्षा करते थे। इसमें बाँध पीड़ित समुदायों और परियोजना के विकास से जुड़े लोगों की समीक्षा भी शामिल थी।
इस आयोग का अंतिम उद्देश्य यह था कि समाप्ती के समय एक रिपोर्ट जारी की जाए जो नवंबर 2000 में नेल्सन मंडेला की देखरेख में प्रस्तुत की गई थी। आयोग ने बाँध निर्माण के दस दिशानिर्देश की सिफ़ारिश की।.
प्रीतिलता वाद्देदार

5 मई 1911 को बंगाल में पैदा हुई थी भारत के स्वाधीनता संग्राम की एक और लक्ष्मीबाई " प्रीतिलता वाद्देदार " ! मातृभूमि की मुक्ति के लिए पूर्वी बंगाल के चटगांव में हुए सशस्त्र क्रांति में महत्वपूर्ण भूमिका निभाने वाली प्रीतिलता साहस की प्रतिमूर्ति थी। डॉ॰ खस्तगीर सरकार हाई स्कूल 'चटगांव ' में पढ़ते हुए प्रीतिलता ने 1928 में प्रथम श्रेणी में मैट्रिक परीक्षा उत्तीर्ण की। ईडन कॉलेज, ढाका में अपनी शिक्षा जारी रखा और 1929 में इंटरमीडिएट बोर्ड ढाका से सभी उम्मीदवारों के बीच पांचवें स्थान हासिल किया। दो साल बाद., प्रीतिलता ने कोलकाता बिथयून कॉलेज से डिस्टिंक्शन के साथ दर्शन में स्नातक किया। कॉलेज के दिनों में, प्रीतिलता को क्रांतिकारी रामकृष्ण बिस्वास से मिलने लगी थी और उन लोगों से जुड़कर उसने भी स्वाधीनता के सपने देखने शुरू कर दिए। क्रांतिकारियों के गुट में रह कर प्रीतिलता ने निर्मल सेन से अंग्रेजों के विरुद्ध सशस्त्र लड़ाई का प्रशिक्षण लिया। क्रांतिकारियों के नेता मास्टर दा सुरज्या सेन ने स्थानीय यूरोपीय क्लब और ब्रिटिश शस्त्रागार समेत पांच स्थानों पर हमले की योजना बनाई। यह वही यूरोपियन क्लब था जहाँ के साइन बोर्ड पर " कुत्तों और भारतीयों की अनुमति नहीं " लिखा हुआ था। प्रीतिलता को १०-१२ क्रन्तिकारी युवकों की टुकड़ी का नेतृत्व सौंपा गया था। सुरज्या सेन ने इस लड़ाई में शरीक होने वाले सभी क्रांतिकारियों को सख्त हिद्यता देते हुए पास में सायनाइड रखने के लिए कहा था ताकि कोई भी जिन्दा पकड़ा ना जाए | मर्दों वाले वेश में हमले का नेतृत्व करने वाली प्रीतिलता ने हमले को सफलतापूर्वक अंजाम दिया लेकिन पकड़े जाने की स्थिति में उन्होंने सायनाइड खाकर अपनी जान दे दी।
http://www.janokti.com/?p=15650
अय्यार

अय्यार (फ़ारसी व अरबी: عیار, अंग्रेज़ी: Ayyār) मध्यकालीन (९वीं सदी से १२वीं सदी ईसवी) इराक़ और ईरान में एक प्रकार के योद्धा को कहते थे। एक ओर इन्हें बहादुर समझा जाता था और युद्धों में इनका प्रयोग किया जाता था लेकिन दूसरी ओर इन्हें आवारा, बदमाश और लफ़ंगा भी समझा जाता था जो शराब और जुए के अड्डों में और वेश्याओं के पास भी जाया करते थे।

जवानमर्दी और फ़ुतुव्वा

अन्य समाजों की तरह, मध्यकालीन ईरान और अरब इलाक़ों में युवकों के लिए कुछ मर्दानगी और वीरता के कुछ आदर्श थे। इन्हें फ़ारसी-भाषी क्षेत्रों में जवान-मर्दी (javanmardi) और अरबी-भाषी क्षेत्रों में 'फ़ुतुव्वा' (futuwwa) कहा जाता था। 'फ़ता' अरबी में 'जवान आदमी' के लिए शब्द है इसलिए 'जवानमर्दी' और 'फ़ुतुव्वा' का एक ही अर्थ है। अय्यारों के लिए इन आदर्शों का पालन करना ज़रूरी माना जाता था।
देवतालाब विधानसभा निर्वाचन क्षेत्र

See Also

देवतालाब
कोश्याकुटौली तहसील

जनसांख्यिकी

तहसील के अधिकार क्षेत्र में कुल ११८ गाँव आते हैं, और २०११ की जनगणना के अनुसार इसकी जनसंख्या ३१,५५७ है।
सुराबया

सुराबया पूर्वी जावा प्रांत की राजधानी और इंडोनेशिया को दूसरा सबसे बड़ा नगर है। यह तटीय नगर है जिसके नाम के बारे में ऐतिहासिक कथाओं का ज़िक्र मिलता है। सुराबया को 'वीरों के शहर' के नाम से भी जाना जाता है। सुराबया का युद्ध इंडोनेशियाई राष्ट्रीय क्रांति के समय इंडोनेशियाई स्वतंत्रता के लिए समर्थन जुटाने में महत्वपूर्ण रहा।
यह रेल मार्ग से राजधानी जकार्ता और सड़क मार्ग से जोगजकार्ता तथा बाली द्वीप से जुड़ा हुआ है। यहाँ अंतर्राष्ट्रीय हवाई अड्डा भी है।

व्युत्पत्ति

एक स्थानीय मिथक के अनुसार, सुराबया (सुरोबॉयो) शब्द का उद्‍गम दो शब्दों से हुआ है- सुरो, अर्थात शार्क और बॉयो अर्थात मगरमच्छ। इस मिथक के अनुसार इन दोनो प्राणियों के बीच 'सबसे शक्तिशाली प्राणी' होने का खिताब पाने के लिए लड़ाई हुई। कहा जाता है की दोनो प्राणियों ने अपने संघर्ष पर विराम लगाने का निर्णय लिया और अपने वर्चस्व की सीमाएँ निर्धारित कीं- कि शार्क का इलाक़ा समुद्र में होगा और मगरमच्छ का इलाक़ा ज़मीन पर होगा। एक दिन शार्क ने शिकार करने के लिए नदी के मुहाने में प्रवेश कर लिया और इस कारणवश मगरमच्छ नाराज़ हो गया। शार्क ने यह तर्क लगाया कि नदी पानी का क्षेत्र था और इसलिए उसका नदी में आना उचित था। परंतु मगरमच्छ का कहना यह था की नदी मीलों तक ज़मीन से लग कर बहती थी। इस बात पर फिर एक बार दोनो प्राणियों के बीच लड़ाई शुरू हुई। अंत में मगरमच्छ ने शार्क को बुरी तरह काट लिया और शार्क को समुद्र की ओर भागना पड़ा। इस प्रकार मगरमच्छ ने दोबारा नदी के मुहाने क्षेत्र (जो कि आज सुराबया शहर है) पर वर्चस्व जमाया।
जयंती पटनायक

प्रारंभिक जीवन और शिक्षा

उनका जन्म उड़ीसा के गंजम जिले के अस्का में 1932 में हुआ था। उनके पिता निरंजन पटनायक थे। उनकी प्रारंभिक शिक्षा हरिहर हाई स्कूल, अस्का में हुयी। तत्पश्चात उन्होने उत्कल विश्वविद्यालय कटक से स्नातकोत्तर कला की पढ़ाई पूरी की।

व्यक्तिगत जीवन

उनका विवाह वर्ष 1953 में जानकी बल्लभ पटनायक से हुयी, जो 1980 से 1989 तक उड़ीसा के मुख्यमंत्री रहे, जिससे उन्हें एक पुत्र और दो पुत्रियाँ है।
१६९९ ईसा पूर्व

१६९९ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १६९९ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
अंजलि मुद्रा

अञ्जलि मुद्रा अथवा प्रणामासन हाथों की वह मुद्रा है जो पूरे एशिया और उसके परे भी, अभिवादन करने के लिए प्रयुक्त होती है।
समीर कोचर

फिल्मोग्राफी

वर्षफिल्मकिरदारटिप्पणी2005जहर फिल्मसीन वर्गेस2005बोल्ड2006एक से मेरा क्या होगाबाशिर2008जन्नत (फिल्म)शेखर मल्होत्रा2008चिंताकायला रविमेहमान(तेलुगु)2008द मोलब्रिटिश फिल्म2010हाईड & सीक2010चेस फिल्मइन्सपेक्टर सिद्धार्थ2012सर्वाइवर इण्डियाहोस्ट
होसदुर्ग

होसदुर्ग किला भारत के केरल राज्य के कासरकोड जिले में स्थित एक दुर्ग है। होसदुर्ग किला दूर से अपने गोलाकार बुर्जों के साथ भव्य दिखाई देता है। इस दुर्ग का निर्माण इक्केरी के केलड़ी नायक राजवंश के सोमशेखर नायक ने करवाया था। इस स्थान को ४५ गुफाओं वाले नित्यानन्दाश्रम के कारण बहुत प्रसिद्धि मिली है। वर्तमान में यह दुर्ग जीर्ण-शीर्णावस्था में है, किन्तु निकट ही एक विद्यालय एवं सरकारी कार्यालय बने हैं, अतः आवाजाही लगी रहती है।  
दुर्ग के दक्षिण-पश्चिम में एक मन्दिर भी है, जिसका निर्माण नायकों ने ही करवाया था। यह मन्दिर भगवान शिव को समर्पित है और पूनकवनम कर्पूरेश्वर मन्दिर के नाम से प्रसिद्ध है।
सूत की माला

सूत की माला हरिवंश राय बच्चन की एक कृति है।
गैलेक्सियों के रेशे

खगोलशास्त्र में गैलेक्सियों के रेशे या महान दीवारें ब्रह्माण्ड की सारी वस्तुओं में सब से बड़े ज्ञात ढाँचे होते हैं। यह बहुत ही बड़े रेशेदार ढाँचे होते हैं जिनमें हर रेशे की लम्बाई आम तौर पर १५ से २५ करोड़ प्रकाश वर्ष होती है। इन रेशों में गैलेक्सियाँ होती हैं जो एक-दूसरे से गुरुत्वाकर्षण से बंधी होती हैं। इन रेशों के बीच में ख़ाली स्थान होता है, जिन्हें रिक्तियाँ कहते हैं। रेशों के अन्दर वह जगहे जहाँ गैलेक्सियों का घना जमावड़ा होता है "महागुच्छे" कहलाते हैं।

अन्य भाषाओँ में

अंग्रेज़ी में "गैलेक्सियों के रेशों" को "गैलॅक्सी फ़िलामॅन्ट" (galaxy filament), "रिक्तियों" को "वोइड" (void) और "महागुच्छों" को "सुपरक्लस्टर" (supercluster) कहते हैं। "महान दीवारों" को "ग्रेट वाल" (great wall) कहते हैं।
शिकारी-हन्स भुजा

शिकारी-हन्स भुजा हमारी गैलेक्सी (आकाशगंगा) की एक सर्पिल (स्पाइरल) भुजा है। यह लगभग ३,५०० प्रकाश वर्ष चौड़ी और १०,००० प्रकाश वर्ष लम्बी है, लेकिन आकाशगंगा के महान आकार के हिसाब से एक छोटी बाज़ू समझी जाती है। पृथ्वी, हमारा सूरज और हमारा पूरा सौर मंडल इसमें स्थित है, इसलिए इस भुजा को "स्थानीय भुजा" (अंग्रेज़ी में "लोकल आर्म") भी कहा जाता है। कभी-कभी इसे "शिकारी शाख" (ओरायन स्पर) भी कहते हैं।
इस बाज़ू का औपचारिक नाम शिकारी-हन्स भुजा इसलिए पड़ा क्योंकि आसमान में देखने पर इसके तारे अधिकतर शिकारी तारामंडल और हंस तारामंडल के क्षेत्रों में नज़र आते हैं। शिकारी-हंस भुजा आकाशगंगा की दो अन्य बाज़ुओं के बीच स्थित है: कराइना-धनु भुजा (Carina–Sagittarius Arm, कराइना-सैजीटेरियस आर्म) और ययाति भुजा (पर्सियस आर्म, Perseus Arm)। हमारा सौर मंडल शिकारी-हंस भुजा के बीच में है और क्षीरमार्ग के केंद्र से लगभग २६,००० प्रकाश वर्ष की दूरी पर है।

अन्य भाषाओँ में

अंग्रेज़ी में "शिकारी-हंस भुजा" को "ओरायन-सिग्नस आर्म" (Orion-Cygnus Arm) या "ओरायन स्पर" (Orion Spur) कहा जाता है। "ओरायन" लातिनी भाषा में "शिकारी" और "सिग्नस" उस भाषा में "हंस" के लिए शब्द हैं।
मेहंदीपत्थर रेलवे स्टेशन

इतिहास

 दुधनोई-दीपा के बीच एक रेलवे मार्ग रेल बजट १९९२-९३ में प्रस्तावित किया गया था। बाद में संरेखण बदल कर दुधनोई-मेंडीपथार किया गया। ऐसा स्थानीय लोगों के विरोध के कारण २००७ में किया गया। असम एवं मेघालय सरकार द्वारा रेलवे को भूमि अधिग्रहण कर देरी से सौंपने के कारण यह कार्य विलंब २०१३ तक होता गया। भूमि अधिग्रहण मार्च २०१३ में सम्पन्न हुआ।

वर्तमान स्थिति

यह वर्तमान में पर्वतीय राज्य मेघालय राज्य का एकमात्र तथा पहला रेलवे स्टेशन है। इस रेलवे स्टेशन का उद्घाटन भारत के प्रधानमंत्री नरेन्द्र मोदी द्वारा ३० नवम्बर २०१४ को एक वीडियो के माध्यम से किया गया था। इस स्टेशन से निकलने वाला वर्तमान में एक ही रेलमार्ग है: मेंडीपथार-गुवाहाटी।
लास्कर

यह एक प्रमुख ज्वालामुखी हैं।
SNCF (फ्रांस की राष्ट्रीय रेल ऑपरेटर)

SNCF (Société nationale des chemins de fer français; "राष्ट्रीय फ्रांसीसी रेलवे की सोसाइटी" या "फ्रांसीसी राष्ट्रीय रेलवे कंपनी")है फ्रांस के राष्ट्रीय  राज्य के स्वामित्व वाली रेलवे कंपनी और फ्रांस में विवाह रेल यातायात और की रियासत मोनाको। एस एन सी एफ टीजीवी, फ्रांस के उच्च गति रेल नेटवर्क सहित देश की राष्ट्रीय रेल सेवाएं संचालित। अपने कार्यों यात्रियों और माल ढुलाई के लिए रेलवे सेवाओं के संचालन, और रखरखाव और फ्रांस के रेल नेटवर्क (Réseau Ferré de France) के स्वामित्व में रेल बुनियादी ढांचे के संकेतन शामिल हैं।

एस एन सी एफ कर्मचारियों विश्व भर में 120 से अधिक देशों में 180,000 लोग। रेलवे नेटवर्क सड़क के बारे में 32.000 किलोमीटर के होते हैं, 1.800 किमी की क्वी उच्च गति लाइनें हैं और 14.500 किमी विद्युतीकृत कर रहे हैं। के बारे में 14,000 गाड़ियों दैनिक संचालित कर रहे हैं। कंपनी Rue du Commandant Mouchotte में पेरिस के 14 वें प्रशासनिक में इसका मुख्यालय है। (www.contravention-sncf.fr/static
/html/popupLegalNotes_en.html Legal information)
2010 में एस एन सी एफ व्यवस्थापक विकल्प था: सरकारी 22 और फॉर्च्यून ग्लोबल 500 (Fortune Global 500) इस सूची में फ्रांस में विश्व स्तर पर 214। (money.cnn.com/magazines/fortune/global500/2010/countries/France)
यह 2011 में SNCF समूह, क्वी का मुख्य व्यवसाय है और कार्यरत 245.090 लोगों को 120 देशों में बिक्री की € 3260 करोड़ था। एस एन सी एफ समूह के अध्यक्ष Guillaume Pepy है।
cant reference there is problem
1886 हेमार्केट मामले

1886 में हेमार्केट में मजदूर जब शांति से हड़ताल और धरना कर रहे थे तब पुलिस ने भारी बमबारी और गोली फायरिंग करके कई मजदूरों की जान ले ली जिसके बाद एक दंगो और हिंसा का सिलसिला चल पड़ा दुनिया भर के मजदूर इस घटना से आहत हो गए और ये घटना इतिहास में मज़दूरों के एकीकरण में सहायक सिद्ध हुआ ,जिसके फलस्वरूप अंततः मजदूर क्रांति समस्त संसार के सामने आई। हेमार्केट मामला शिकागो, इलिनोइस, संयुक्त राज्य अमेरिका में तीन दिन की आम हड़ताल के दौरान हुआ था, जिसमें आम मज़दूर, कारीगर, व्यापारी और अप्रवासी शामिल थे।[10] पुलिस द्वारा गोली चलाए जाने और मेकॉर्मिक हार्वेस्टिंग मशीन कंपनी संयंत्र में चार हड़तालियों को मार डालने की एक घटना के बाद, अगले दिन हेमार्केट स्क्वायर में एक रैली का आयोजन किया गया। घटना शांतिपूर्ण रही, फिर भी रैली के अंत में, जैसे ही पुलिस कार्यक्रम को तितर-बितर करने आगे बढ़ी, एक अज्ञात हमलावर ने पुलिस की भीड़ पर एक बम फेंक दिया. बम और परिणामस्वरूप पुलिस दंगे ने सात पुलिसकर्मियों सहित, कम से कम एक दर्जन लोगों की जान ले ली.[11] एक सनसनीखेज़ शो ट्रायल चला, जिसमें आठ प्रतिवादियों की खुले आम, उनकी राजनैतिक मान्यताओं के लिए, ना कि किसी बम विस्फोट में शामिल होने के लिए सुनवाई की गई।[12] जांच के अंत में चार अराजकतावादियों को सरे आम फांसी दे दी गई।[13] हेमार्केट घटना, दुनिया भर के लोगों को क्रोधित करने का कारण बनी. बाद के वर्षों में, "हेमार्केट शहीदों" की स्मृति को विभिन्न मई दिवस नौकरी संबंधी कार्रवाई और प्रदर्शनों के साथ याद किया गया।[14]
१९४३ ईसा पूर्व

१९४३ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १९४३ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
रामराय

रामराय एक विद्वान भक्त थे। ये ऐसे विद्वान् भक्त हो गए हैं कि जीव गोस्वामी तथा विश्वनाथ चक्रवर्ती ने अपनी रचनाओं में इनकी वंदना की है।
ये अपना वंश गीतगोविन्द के रचयिता श्री जयदेव से चला हुआ मानते हैं। रामराय, जयदेव से चौदहवीं पीढ़ी में हुए। इनका जन्म लाहौर में हुआ पर ये छोटी अवस्था में ही विरक्त होकर वृन्दावन चले आए। इनकी 'गीतगोविंद भाषा' की रचना संवत् १६२२ में हुई जिससे इनका काल सं. १५६० से १६४० तक मान्य है। इनके पिता का नाम गौरगोपाल तथा भाई का चंद्रगोपाल था। इनकी संस्कृत रचनाएँ गौर-विनोदिनी-वृत्ति, गौरगीता आदि हैं तथा व्रजभाषा में 'आदि वाणी' और 'गीतगोविन्द भाषा' है।
नेशनल नॉलेज नेटवर्क

नेशनल नॉलेज नेटवर्क (राष्ट्रीय ज्ञान नेटवर्क अथवा एन॰के॰एन॰) ज्ञान से संबंधित संस्थानों के लिए एक एकीकृत उच्च गति नेटवर्क रीढ़ प्रदान कर देश के लिए एक बहु-गीगाबिट अखिल भारतीय नेटवर्क है। इसका उद्देश्य शिक्षा के क्षेत्र में अच्छा इन्टरनेट उपलब्द्ध करवाना है।

परिचय

नेशनल नॉलेज नेटवर्क (राष्ट्रीय ज्ञान नेटवर्क) ज्ञान से संबंधित संस्थानों के लिए एक एकीकृत उच्च गति नेटवर्क रीढ़ प्रदान कर देश के लिए एक बहु-गीगाबिट अखिल भारतीय नेटवर्क है।
चिकनी चमेली

निर्माण

यह गीत मराठी फ़िल्म जत्रा के गीत "कोम्बडी पळाली" (कोम्बडी पलाली) का हिन्दी संस्करण है। मराठी संगीतकार अजय-अतुल की जोड़ी को मराठी फ़िल्म नटरंग से लोकप्रियता हासिल हुई जिसके बाद उन्होंने हिन्दी फ़िल्मों की ओर रुख किया। विरुद्ध, सिंघम और माई फ्रेंड पिंटो को संगीत देने के बाद राष्ट्रीय पुरस्कार विजेता जोसी ने करन जौहर की अग्निपथ की ओर ध्यान केंद्रित किया।

समीक्षा

हिन्दुस्तान टाइम्स की परमिता उनियाल ने कहा की "जिन्हें यह गीत शिला की जवानी जैसा लग रहा था के आश्चर्य में पड़ जाएंगे". उन्होंने गीत को तेज़ और कटरीना के नृत्य की काफ़ी सराहना की।
अंतर्राष्ट्रीय फंड

जोखिम

इसका सबसे बड़ा जोखिम मुद्रा का होता है। जब निवेशक पैसा निकाल रहे होते हैं या निवेश कर रहे होते हैं, उस दौरान मुद्राओं के मूल्य में अंतर आ सकता है। ऐसे में संभव है कि वो लाभ कमाने के बावजूद भी ज्यादा पैसा न कमा पाएं। हालाँकि इंटरनेशनल फंड डायवर्सिफिकेशन प्रदान करते हैं पर इसके लिए निवेशकों को काफी दिमाग लगाना होता है कि किसी विशेष देश के हिसाब से पोर्टफोलियो कैसे बनाया जाए। पोर्टफोलियो बनाने में थोड़ी सी चूक भी निवेशकों के निवेश को गड़बड़ा सकती है। जानकारों के अनुसार यदि भारतीय बाजार में निवेश करने से इंटरनेशनल फंड में निवेश करने के करीब-करीब पैसा कमा लेते हैं तो ऐसे में भारतीय बाजार में ही निवेश करना बेहतर है।
२००६ दुबई टेनिस प्रतियोगिता

पुरुष एकल

रफ़ाएल नदाल ने  रोजर फ़ेडरर को 2–6, 6–4, 6–4 से हराया।

पुरुष युगल

पॉल हैनली /  केविन उलियेट ने  मार्क नोल्स /  डेनियल नैस्टर को 1–6, 6–2, [10–1] से हराया।
मध्य-महासागर पर्वतमाला

मध्य-महासागर पर्वतमाला (mid-ocean ridge) किसी महासागर के जल के अंदर प्लेट विवर्तनिकी द्वारा बनी एक पर्वतमाला होती है। सामान्यतः इसमें कई पहाड़ शृंखलाओं में आयोजित होते हैं और इनके बीच में एक लम्बी रिफ़्ट नामक घाटी चलती है। इस रिफ़्ट के नीचे दो भौगोलिक तख़्तों की संमिलन सीमा होती है जहाँ दबाव और रगड़ के कारण भूप्रावार (मैन्टल) से पिघला हुआ मैग्मा उगलकर लावा के रूप में ऊपर आता है और नया सागर का फ़र्श बनाता है - इसे प्रक्रिया को सागर नितल प्रसरण (seafloor spreading) कहते हैं।
आर्कटिक रेखा

आर्कटिक रेखा पांच प्रमुख अक्षांश रेखाओं में से एक हैं जो पृथ्वी के मानचित्र पर परिलक्षित होती हैं, जो उत्तरी गोलार्द्ध में स्थित है। इस रेखा से उत्तरी ध्रुव तक का क्षेत्र शीत कटिबन्ध कहलाता हैं।
बूगड़ी

बूगड़ी एक गांव छोटा सा है जो भारतीय राज्य राजस्थान तथा जोधपुर ज़िले के फलोदी तहसील में स्थित है।
बूगड़ी गांव के ज्यादातर लोग खेती पर निर्भर करते है इस कारण रोजगार का साधन ही यही है।
२०११ की भारतीय राष्ट्रीय जनगणना के अनुसार गांव की जनसंख्या ४९६३  है।
भारतीय क्षेत्रीय नौवहन उपग्रह प्रणाली

प्रथम सफलता

इस प्रणाली द्वारा सतीश धवन अंतरिक्ष केंद्र से आईआरएनएसएस-1ए उपग्रह के साथ भारतीय समयानुसार 1 जुलाई 2013 रात 11:41 बजे उड़ान भरी। प्रक्षेपण के करीब 20 मिनट बाद रॉकेट ने आईआरएनएसएस-1ए को उसकी कक्षा में स्थापित कर दिया। इस उपग्रह के दस वर्षों तक कार्य करने की सम्भावना है।

उद्देश्य

नौवहन उपग्रह आईआरएनएसएस के अनुप्रयोगों में नक्शा तैयार करना, जियोडेटिक आंकड़े जुटाना, समय का बिल्कुल सही पता लगाना, चालकों के लिए दृश्य और ध्वनि के जरिये नौवहन की जानकारी, मोबाइल फोनों के साथ एकीकरण, भूभागीय हवाई तथा समुद्री नौवहन तथा यात्रियों तथा लंबी यात्रा करने वालों को भूभागीय नौवहन की जानकारी देना आदि हैं। विभिन्न क्षेत्रों जैसे आपदा प्रबंधन, वाहनों का पता लगाने, समुद्री नौवहन में मदद करना आदि कार्य भी इसके आँकड़े विश्लेषण करने पर पता चलेंगे। 
इसरो के मुताबिक यह प्रणाली २ तरह से सुविधायें प्रदान करेगी। जनसामान्य के लिये सामान्य नौवहन व स्थिति सेवा व दूसरी प्रतिबंधित या सीमित सेवा जो मुख्यत: भारतीय सेना, भारतीय सरकार के उच्चाधिकारियों व अतिविशिष्ट लोगों व सुरक्षा संस्थानों के लिये होगी। इसके संचालन व रख रखाव के लिये भारत में लगभग १८ केन्द्र बनाये गये हैं।

सटीकता

प्रणाली का उद्देश्य पूरे भारतीय भूमिगत इलाकों में 10 मीटर से बेहतर और हिंद महासागर में 20 मीटर से भी बेहतर और भारत के आस-पास लगभग 1,500 किमी (930 मील) तक फैले क्षेत्र में एक पूर्ण स्थिति सटीकता प्रदान करना है। 2017 में स्पेस एप्लीकेशन सेंटर ने कहा कि एनएवीआईसी 5 मीटर तक की स्थिति सटीकता वाले सभी उपयोगकर्ताओं को मानक पोजीशनिंग सेवा प्रदान करेगी। जीपीएस, तुलना के लिए, 20-30 मीटर की स्थिति सटीकता थी। जीपीएस के विपरीत जो केवल एल-बैंड पर निर्भर है, एनएवीआईसी में दोहरी आवृत्ति (एस और एल बैंड) है। जब कम आवृत्ति संकेत वातावरण के माध्यम से यात्रा करता है, तो वायुमंडलीय गड़बड़ी के कारण इसकी वेग बदल जाती है। आवृत्ति त्रुटि का आकलन करने के लिए वायुमंडलीय मॉडल पर अमेरिकी बैंकों और इसे सटीक त्रुटि का आकलन करने के लिए समय-समय पर इस मॉडल को अद्यतन करना होगा। भारत के मामले में, वास्तविक देरी का आकलन दोहरी आवृत्ति (एस और एल बैंड) की देरी में अंतर को मापकर किया जाता है। इसलिए, आवृत्ति त्रुटि खोजने के लिए Navic किसी भी मॉडल पर निर्भर नहीं है और जीपीएस से अधिक सटीक है।
इसरो को एक बड़ी विफलता उस वक्त मिली थी जब 2017 में पीएसएलवी का प्रक्षेपण असफ़ल रहा था, इसमें एक नाविक सैटेलाइट था। रॉकेट की हीट शील्ड रॉकेट से अलग नहीं हुई। 11 अप्रैल 2018 को एक्सएल कॉन्फ़िगरेशन में पीएसएलवी (पीएसएलवी-सी 41) की 43 वें उड़ान द्वारा आईआरएनएसएस-1I (IRNSS-1I) सफलतापूर्वक लॉन्च किया गया था।
रुमेली धर

रुमेली धर  (अंग्रेज़ी: Rumeli Dhar) (जन्म ;०९ दिसम्बर १९८३ ,पश्चिम बंगाल ,भारत) एक भारतीय महिला क्रिकेट खिलाड़ी है। ये घरेलू क्रिकेट पश्चिम बंगाल के लिए खेलती है।
रुमेली धर भारतीय टीम के लिए टेस्ट क्रिकेट ,एक दिवसीय अंतरराष्ट्रीय और ट्वेन्टी ट्वेन्टी अंतरराष्ट्रीय क्रिकेट मैच खेलती है। साथ ही ये भारतीय टीम की कप्तान भी रह चुकी है।
समर-विद्या

युद्ध में शत्रु से लड़ने एवं उसे पराजित करने के लिये सैनिक शक्ति को संगठित करना, हथियारों का समन्वय एवं उपयोग करने की तकनीक के विज्ञान एवं कला को सामरिकी या समर-विद्या या युद्ध-विद्या (Military tactics) कहते हैं।
शोपन

शोपन, भारत की एक प्रमुख जनजाति हैं।
सी॰पी॰ जोशी

राजनीतिक जीवन

वे वर्तमान में राजस्थान विधानसभा में नाथद्वारा से विधायक हैं।
लेयर 3

कम्प्युटर नेटवर्क के ओएसआई मॉडल में सात लेयर (परत) में से नेटवर्क लेयर तीसरा लेयर है। इसे लेयर 3 के नाम से जाना जाता है। यह पैकेट अग्रेषण के लिए जिम्मेदार होता है और यह पास के नेटवर्क नोड्स के बारे में जानता है इस कारण यह मध्यवर्ती राउटर के माध्यम से भी पैकेट अग्रेषण कर सकता है। यह लोकलहोस्ट डोमैन संदेशों को ट्रांसपोर्ट लेयर (लेयर 4) को भेजता है। डाटा लिंक लेयर मीडिया द्वारा नियंत्रण और त्रुटि की जाँच हेतु जिम्मेदार होता है।
प्रमिला भट्ट

प्रमिला भट्ट (अंग्रेज़ी: Pramila Bhat) (जन्म ;१६ सितम्बर १९७९ ,बैंगलोर ,कर्नाटक ,भारत ) एक पूर्व भारतीय महिला क्रिकेट खिलाड़ी है जो घरेलू क्रिकेट बैंगलोर के लिए खेलती थीं।  इन्होंने १९९० से १९९६ तक भारतीय महिला क्रिकेट टीम के लिए ५ टेस्ट मैच खेले थे जबकि१९९३ से १९९८ तक २२ एक दिवसीय अंतरराष्ट्रीय मैचों में भी हिसा रही थीं।
प्रमिला जो कि हरफनमौला खिलाड़ी है जिन्होंने भारतीय टीम के लिए १ टेस्ट और ७ वनडे मैचों में कप्तानी भी की थी।
क़यामत से क़यामत तक

संक्षेप

धनकपुर गांव के किसान ठाकुर जसवंत सिंह (आलोक नाथ) और धनराज सिंह (दलीप ताहिल) भाई हैं। उनकी एक छोटी बहन मधुमती है, जिसे अमीर राजपूत परिवार से ठाकुर रघुवीर सिंह के पुत्र रतन सिंह (अर्जुन) ने गर्भवती किया और छोड़ दिया। जसवंत सिंह के अनुरोध करता है कि उसकी बहन की शादी रतन से कर दी जाए लेकिन वो परिवार से इनकार कर देते हैं। साथ ही वह मधु की वर्तमान स्थिति में रतन की भूमिका से भी इंकार कर देते हैं क्योंकि वे अपनी प्रतिष्ठा में रुचि रखते हैं।
अपमानित होकर, जसवंत गांव छोड़ देता है। घटनाओं को सहन करने में असमर्थ, मधुमती आत्महत्या कर लेती है। कुंठाग्रस्त धनराज रतन को उसकी शादी में मार देता है और कैद हो जाता है। दोनों परिवार अब कट्टर दुश्मन हैं। जसवंत दिल्ली चले जाते हैं, अपना कारोबार विकसित करते हैं, और अच्छी स्थिति तक पहुंचते हैं। वह धनराज के बच्चों को भी पालते हैं। सालों बाद, धनराज को जेल से रिहा कर दिया गया है। एक भावनात्मक धनराज अपने बेटे राज (आमिर खान) की कॉलेज विदाई पार्टी में घुस जाता है और देखता है कि उसका बेटा अपने सपनों को पूरा कर रहा है।
राज और उसका चचेरे भाई अपने परिवार के भूमि सौदे को पूरा करने के लिए धनकपुर जाते हैं। घर लौटने पर, राज रघुवीर सिंह की रिश्तेदार रशमी (जूही चावला) को पसंद करने लगता है। राज रश्मी के जन्मदिन की पार्टी में घुस जाता है। दोनों एक छुट्टियों के स्थान पर दोबारा मिलते हैं। वे जंगल में खो जाते हैं और रास्ता खोजने के दौरान प्यार में पड़ जाते हैं। राज रश्मी के परिवार के बारे में जान जाता है लेकिन उसे सच नहीं बता पाता है।

परिणाम

इस फ़िल्म का 1996 में एक तेलुगू रीमेक भी बना था जो कि पवन कल्याण की पहली फ़िल्म थी।

बौक्स ऑफिस

क़यामत से क़यामत तक टिकट खिड़की पर सफल रही थी और 1988 में तेज़ाब और शहँशाह के बाद सबसे बड़ी हिट फ़िल्म थी।
चूल्हा

चूल्हा उष्मा का वह स्रोत है जिससे प्राप्त उष्मा का प्रयोग भोजन पकाने में किया जाता है। चूल्हे कई प्रकार के होते हैं जैसे, मिट्टी का चूल्हा, अंगीठी या सिगड़ी, गैस का चूल्हा और सूक्ष्मतरंग चूल्हा, सौर चूल्हा आदि और इनमे प्रयोग होने वाले ऊर्जा के स्रोत भी भिन्न हो सकते हैं, जैसे लकड़ी, गोबर के उपले, कोयला, द्रवित पेट्रोलियम गैस सौर ऊर्जा और बिजली आदि।
मंगोलिया का पठार

मंगोलिया का पठार मध्य एशिया में स्थित एक विशाल पठार इलाक़ा है जिसका कुल क्षेत्रफल लगभग २६ लाख वर्ग किलोमीटर है। आधुनिक युग में यह उत्तर में मंगोलिया और दक्षिण में चीन के भीतरी मंगोलिया राज्य के दरमियान बंटा हुआ है। इसमें गोबी रेगिस्तान और स्तेपी के घास के मैदानों का कुछ क्षेत्र भी सम्मिलित है। इसकी ऊंचाई ९०० से १,५०० मीटर के दरमियान है।

अन्य भाषाओँ में

अंग्रेज़ी में मंगोलिया के पठार को 'मोंगोलियन प्लैटो' (Mongolian Plateau) कहते हैं।
भूतल से हवा (मिसाइल)

यह मिसिईल ज़मीन से हवा में मार करने के लिए बनाया जाता पहली बार इसका प्रियोग डॅक गुसटूम रामनूस ने १९३१ में किया इसका प्रयोग नाज़ी सेना ने भी बहुत किया |
१०५७ ईसा पूर्व

१०५७ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १०५७ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
नाइट्रोजन डाइऑक्साइड

नाइट्रोजन डाइऑक्साइड एक अकार्बनिक यौगिक है।
नवागढ़

नवागढ़ बेमेतरा जिले में है। पहले यह अवभाजित दुर्ग जिले में था। यह दुर्ग से इसकी दूरी करीब 100 कि०मी० और बेमेतरा से 25 कि०मी० है। यह मुंगेली व बेमेतरा जिले के ठीक मध्य में स्थित है।
मंदिरों की नगरी कहा जाने वाला नवागढ़ अपने आप में पुरातात्विक इतिहास संजोए है। कल्चुरी राजाओं के 36 गढ़ों में से एक गढ़ के रूप में नवागढ़ आज भी प्रतिष्टित है। जहाँ राजा के द्वारा निर्माण करायी हुई बावड़ी आज भी बावली पारा में विद्यमान है, जिसमें अत्यधिक पानी होने के कारण लोहे के दरवाजे से बंद कर दिया गया है, जो पहले पुरे नगर में जल का स्रोत हुआ करता था।
यहाँ समय-समय पर अनेक प्राचीन अवशेष मिलते हैं, जो इसकी पुरातात्विक महत्त्व को प्रदर्शित करता है। नवागढ़ और उसके आसपास उपजाऊ भूमि है। लेकिन सिंचाई का साधन नहीं होने के कारण कृषि उन्नत नहीं है। श्री शमी गणेश का विश्व का एक मात्र प्रसिद्ध मन्दिर नवागढ़ की शोभा को चार चाँद लगाता है। इस मन्दिर की रचना तांत्रिक विधि द्वारा की गयी है। इसके अतिरिक्त यहाँ पर बहुत प्राचीन तालाब है,यहाँ तालाबो की बहुत संख्या है|
इंटरनेशनल हेराल्ड ट्रिब्यून

यह् एक प्रमुख अंतर्राष्ट्रीय दैनिक समाचार पत्र है। यह "न्यूयॉर्क टाईम्स कम्पनी" द्वारा प्रकाशित होता है। जिसका उपशीर्षक "द न्यूयॉर्क टाईम्स का वैश्चविक संस्करण" है।

प्रकाशन स्थल

यह दुनिया में ३३ जगहों से प्रकाशित होता है।